Diari Oficial de la Generalitat Valenciana


Sumari del DOGV 7536, del 29-05-2015 (2015/5008)

ACORD de 25 de maig de 2015, del secretari autonòmic d'Economia i Ocupació, director general del Servof, pel qual s'amplia el termini de presentació de sol·licituds del programa d'ajudes per la primera contractació, regulat en el títol III de l'Orde 45/2014, de 30 desembre, de la Conselleria d'Economia, Indústria, Turisme i Ocupació, per la qual es regula i convoca la concessió de subvencions de foment de l'ocupació dirigida a emprenedors per a l'any 2015.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7536

Data del DOGV
:   29-05-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/5008


Data del document
:   25-05-2015

Organisme emissor
:   Servei Valencià d'Ocupació i Formació

Tipus de document
:   Acord

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

ACORD de 25 de maig de 2015, del secretari autonòmic d'Economia i Ocupació, director general del Servof, pel qual s'amplia el termini de presentació de sol·licituds del programa d'ajudes per la primera contractació, regulat en el títol III de l'Orde 45/2014, de 30 desembre, de la Conselleria d'Economia, Indústria, Turisme i Ocupació, per la qual es regula i convoca la concessió de subvencions de foment de l'ocupació dirigida a emprenedors per a l'any 2015. [2015/5008]  
En el Diari Oficial de la Comunitat Valenciana de 18 de febrer de 2015 es va publicar l'Orde 45/2014, de 30 desembre, de la Conselleria d'Economia, Indústria, Turisme i Ocupació, per la qual es regula i es convoca la concessió de subvencions de foment de l'ocupació dirigida a emprenedors per a l'any 2015, en el títol III de la qual es regula el programa d'ajudes a la primera contractació per part dels treballadors autònoms.  
De conformitat amb l'article 5 de l'Orde 45/2014, el termini general per a la presentació de sol·licituds finalitza el pròxim 30 de maig de 2015. A este respecte i en consideració al nombre de sol·licituds presentades al programa d'ajudes per la primera contractació, resulta aconsellable la seua ampliació a fi de possibilitar la seua adequada execució i incrementar el nombre de desocupats que se'n beneficien.  
  
De conformitat amb el que exposa i en aplicació de la disposició final única de l'Orde 45/2014, de 30 desembre, de la Conselleria d'Economia, Indústria, Turisme i Ocupació, per la qual es regula i convoca la concessió de subvencions de foment de l'ocupació dirigit a emprenedors per a l'any 2015, per la qual es delega en el director general del Servof la facultat per a ampliar els terminis i termes fixats en la convocatòria quan concórreguen circumstàncies que ho aconsellen, acorde:  
  
Ampliar fins al 30 de juny de 2015 el termini de presentació de sol·licituds del programa d'ajudes a la primera contractació, regulat en el títol III de l'Orde 45/2014, de 30 desembre, de la Conselleria d'Economia, Indústria, Turisme i Ocupació, per la qual es regula i convoca la concessió de subvencions de foment de l'ocupació dirigida a emprenedors per a l'any 2015.  
  
València, 25 de maig de 2015.- El secretari autonòmic d'Economia i Ocupació i director general del Servof: Fernando Díaz Requena.